2001R2396 — SL — 06.01.2005 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 2396/2001 z dne 7. decembra 2001 o standardu trženja za por (UL L 325, 8.12.2001, p.11)

spremenjena z:









▼B

UREDBA KOMISIJE (ES) št. 2396/2001

z dne 7. decembra 2001

o standardu trženja za por







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo ( 1 ), kakor je bila nazadnje spremenjena z Uredbo Komisije (ES) št. 911/2001 ( 2 ), in zlasti člena 2(2) Uredbe, ob upoštevanju naslednjega: (1) V skladu s Prilogo I k Uredbi (ES) št. 2200/96 je bil standard za por sprejet z Uredbo Komisije (EGS) št. 1076/89 ( 3 ), kakor je bila nazadnje spremenjena z Uredbo (ES) št. 888/97 ( 4 ). (2) Zaradi ohranjanja preglednosti na svetovnem trgu je treba upoštevati standard za por, ki ga je priporočila delovna skupina za standardizacijo pokvarljivih pridelkov in razvoj kakovosti Ekonomske komisije OZN za Evropo (UN/ECE). Poleg tega je priporočljivo, da se dovolijo večja odstopanja za zgodnji por razreda I. Zato je treba razveljaviti Uredbo (EGS) št. 1076/89 in jo nadomestiti z novo uredbo, ki predpisuje standarde ob upoštevanju teh dejstev. (3) Uporaba teh standardov bi morala proizvode neprimerne kakovosti odstraniti s trga, uskladiti proizvodnjo z zahtevami potrošnikov in spodbujati trgovino, ki temelji na lojalni konkurenci, s čimer bi izboljšali donosnost. (4) Standardi se uporabljajo na vseh stopnjah trženja. Prevoz na dolge razdalje, skladiščenje za določen čas in razni procesi, katerim so proizvodi izpostavljeni, lahko povzročijo določeno poslabšanje, in sicer zaradi biološkega razvoja proizvodov ali njihove pokvarljivosti. Tako poslabšanje je treba upoštevati, ko se standardi uporabljajo za stopnje trženja po odpošiljanju. (5) Ukrepi, ki jih določa ta uredba, so v skladu z mnenjem Upravljalnega odbora za sveže sadje in zelenjavo – ob upoštevanju naslednjega: SPREJELA NASLEDNJO UREDBO:







Člen 1

Standard trženja za por, ki sodi pod oznako KN 0703 90 00, je določen v Prilogi.

Standard se uporablja za vse stopnje trženja pod pogoji Uredbe (ES) št. 2200/96.

Vendar pa lahko v stopnjah po odpošiljanju proizvodi, glede na določbe standarda, kažejo rahlo pomanjkanje svežosti in čvrstosti, kot tudi rahlo poslabšanje zaradi njihovega razvoja in pokvarljive narave.

Člen 2

Uredba (EGS) št. 1076/89 se razveljavi.

Člen 3

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. marca 2002.

Ta uredba je v celoti zavezujoča in se neposredno uporablja v vseh državah članicah.









PRILOGA

STANDARD ZA POR

I. OPREDELITEV

Ta standard se uporablja za sorte pora (kultivarje), vzgojenega iz Allium porrum L. ki se morajo potrošniku dostaviti sveže; pri čemer je izključen por za industrijsko predelavo.

II. DOLOČBE O KAKOVOSTI

Namen standarda je opredeliti kakovostne zahteve za por po pripravi in pakiranju.

A. Minimalne zahteve

V vseh primerih mora biti por, ob upoštevanju posebnih določb posameznega razreda in dovoljenih odstopanj:

— cel (ta zahteva ne velja za korenine in konice listov, ki se jih lahko odreže),

— zdrav; proizvod, ki je zaradi pojava gnilobe ali poškodbe neprimeren za uživanje, mora biti izločen,

— čist, praktično brez vidne tuje snovi; korenin se lahko drži zemlja,

— svežega videza, uveli in izsušeni listi morajo biti odstranjeni,

— praktično brez škodljivcev,

— praktično brez poškodb, ki jih povzročijo škodljivci,

— ne odganja v cvet,

— brez odvečne zunanje vlage, tj. ustrezno „posušen“, če je bil opran,

— brez vsakršnega tujega vonja in/ali okusa.

Če so listi odrezani, morajo biti odrezani skrbno.

Stopnja razvoja in stanje pora mora omogočati, da:

— prenese prevoz in rokovanje, in

— prispe v namembni kraj v zadovoljivem stanju.

B. Razvrstitev

Por se razvrsti v dva spodaj navedena razreda:

(i) Razred I Por iz tega razreda mora biti dobre kakovosti. Imeti mora značilnosti sorte ali komercialnega tipa. Najmanj ena tretjina celotne dolžine ali polovica lažnega stebla mora biti bela do zelenkasto bela. Pri zgodnjem poru ( 5 ) pa mora bel do zelenkasto bel del pora mora predstavljati vsaj eno četrtino celotne dolžine ali eno tretjino lažnega stebla. Dovoljene so naslednje majhne napake, če ne vplivajo na splošni izgled proizvoda, njegovo kakovost, sposobnost za ohranjanje kakovosti in predstavitev v enoti pakiranja: — rahle površinske napake, — rahle poškodbe, ki jih povzroči trips na listih, vendar ne drugod, — rahle sledi zemlje med listi.

(ii) Razred II Ta razred vključuje por, ki se ne more uvrstiti v razred I, vendar izpolnjuje zgoraj navedene minimalne zahteve. Najmanj ena četrtina celotne dolžine ali polovica lažnega stebla mora biti bela do zelenkasto bela. Če por ohrani svoje bistvene značilnosti v zvezi s kakovostjo, sposobnostjo ohranjanja kakovosti in predstavitvijo, so dovoljene naslednje napake: — mehko cvetno steblo, ki je zaprto v lažnem steblu, — rahle površinske poškodbe in poškodbe zaradi tripsa ter rahli sledovi rje na listih, ne pa drugod, — rahle nepravilnosti v obarvanju, — sledi zemlje med listi.

III. DOLOČBE O VELIKOSTI

Velikost se ugotavlja s premerom, merjeno pravokotno na vzdolžno os nad odebeljenim delom vratu.

Minimalni premer je 8 mm za zgodnji por in 10 mm za ostali por.

Pri razredu I premer največjega pora v istem svežnju ali enoti pakiranja ne sme presegati dvakratnega premera najmanjšega pora.

IV. DOLOČBE O DOVOLJENIH ODSTOPANJIH

Dovoljena odstopanja v zvezi s kakovostjo in velikostjo so dovoljena za vsako enoto pakiranja ali vsak sveženj pora brez pakiranja pri proizvodu, ki ne izpolnjuje zahtev navedenega razreda.

A. Odstopanja od kakovosti

(i) Razred I Pri zgodnjem poru: 10 % po številu ali masi pora, ki nakazuje mehko cvetno steblo v zaprtem lažnem steblu in 10 % pora, ki ne izpolnjuje zahtev svojega razreda iz drugih razlogov, vendar izpolnjuje zahteve razreda II ali je, izjemoma, v mejah dovoljenih odstopanj tega razreda. Pri ostalem poru: 10 % po številu ali masi pora, ki ne izpolnjuje zahtev svojega razreda, vendar izpolnjuje zahteve razreda II oziroma je, izjemoma, v mejah dovoljenih odstopanj tega razreda.

(ii) Razred II 10 % po številu ali masi pora, ki ne izpolnjuje niti zahtev svojega razreda niti minimalnih zahtev, vendar proizvod ne sme gniti, biti izrazito poškodovan ali kako drugače neprimeren za uživanje.

B. Odstopanja od velikosti

Za vse razrede: 10 % po številu ali masi pora, ki ne izpolnjuje zahteve o minimalnem premeru in, v primeru pora iz razreda I, zahteve po izenačenosti.

V. DOLOČBE O PREDSTAVITVI

A. Izenačenost

Vsebina vsake enote pakiranja ali vsakega svežnja v isti enoti pakiranja mora biti izenačena in vsebovati le por istega porekla, sorte ali komercialnega tipa, kakovosti in velikosti (če je za to zahtevo predpisana izenačenost), in v precejšnji meri enake stopnje razvitosti in obarvanosti.

Vidni del vsebine enote pakiranja ali svežnja mora biti reprezentativen za celotno vsebino.

▼M1

Ne glede na prejšnje določbe iz te točke so v prodajnih enotah pakiranja z ► neto teža treh kilogramov ali manj ◄ proizvodi, zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 ( 6 ).

▼B

B. Pakiranje

Por mora biti tako pakiran, da je proizvod primerno zavarovan.

Notranji material pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba takšnih materialov, ki nosijo trgovske oznake (etikete, žigi), če se pri tiskanju in lepljenju uporabljajo nestrupena črnila ali lepila.

Enote pakiranja ali svežnji proizvoda brez pakiranja, ne smejo vsebovati tujih snovi.

▼M3

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼B

C. Predstavitev

Por je lahko predstavljen na naslednje načine:

— enakomerno razporejen v enoti pakiranja,

— v svežnjih, bodisi pakiran ali ne.

Svežnji v vsaki enoti pakiranja morajo biti v praktično izenačeni.

VI. DOLOČBE O OZNAČEVANJU

Vsaka enota pakiranja ali vsak nepakiran sveženj mora vsebovati naslednje podatke, ki so zapisani na eni strani, čitljivi in neizbrisno označeni ter na zunanji strani vidni.

▼M3

A. Identifikacija

Ime in naslov pakirnice in/ali odpremnikaTa navedba se lahko nadomesti:

— za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave);

— samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼B

B. Vrsta proizvoda

— „Por“, če vsebina od zunaj ni vidna,

— „Zgodnji por“, kjer je ustrezno.

C. Poreklo proizvoda

— država porekla in, neobvezno, območje pridelave oziroma nacionalno, regionalno ali lokalno ime kraja.

D. Prodajne označbe

— razred,

— število svežnjev (za por, ki je pakiran v svežnjih in predstavljen v enoti pakiranja).

E. Uradni kontrolni znak (neobvezno)

Za por, ki se prevaža nepakiran in se natovori neposredno na prevozno sredstvo, se podatki, ki jih navaja odstavek VI, podajo v spremljajočem dokumentu za blago ali pa se jih navede na obvestilu, ki je na vidnem mestu znotraj prevoznega sredstva.

▼M3

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.